ມີນຶ່ງຄົນ ເສຍຊີວິດ ໃນເຫດ ໄຟໄໝ້ປ່າ ໃນພາກເໜືອ ຂອງລັດ California
ປະມານ 300 ກິໂລແມັດ ໄປທາງພາກຕາເວັນອອກ ກໍມີໄຟໄໝ້ປ່າ ຢູ່ອີກບ່ອນນຶ່ງ ໃນເຂດພູ Sierra ຊຶ່ງໄດ້ໄໝ້ທຳລາຍບ້ານເຮືອນ ປະມານ 135 ຫຼັງແລ້ວ.
ເຈົ້າໜ້າທີ່ລັດ California ກ່າວວ່າ ມີແມ່ເຖົ້າພິການຜູ້ນຶ່ງເສຍຊີວິດ ໃນນຶ່ງຂອງໄຟໄໝ້ປ່າ ໃຫຍ່ຂະໜາດໃຫຍ່ສອງແຫ່ງ ທາງພາກ ເໜືອຂອງລັດ ບ່ອນທີ່ມີໄຟໄດ້ໄໝ້ລາມຢ່າງຮ້າຍແຮງເກີນກວ່າ ພະນັກງານດັບເພີງ ຈະຄວບຄຸມໄວ້ໄດ້ ໃນຄວາມໄວແລະຄວາມ ແຮງຂອງໄຟນັ້ນ ສົບຂອງແມ່ເຖົ້າ Barbara McWilliam ໄວ 72 ປີທີ່ປ່ວຍເປັນ ໂຣກສັ່ນເຊັນຮ້າຍແຮງຫຼື multiple sclerosis ແມ່ນໄດ້ຖືກພົບ ເຫັນໃນຊາກຫັກພັງທີ່ມອດໄໝ້ໃນບ້ານຂອງຜູ້ກ່ຽວ ໃກ້ໆຮ່ອມພູ Napa ທີ່ມີຊື່ສຽງໂດ່ງດັງໃນການຜະລິດເຫຼົ້າໄວນ໌ ກ້ອງໂລກນັ້ນ ໜ່ວຍດັບເພີງບໍ່ສາມາດເຂົ້າເຖິງບ້ານຂອງຜູ້ກ່ຽວແລະຊ່ອຍກູ້ໄພແມ່ເຖົ້າ McWilliam ໄດ້ເພາະວ່າຂ້າງບ້ານຂອງແມ່ເຖົ້າຜູ້ນີ້ກໍເກີດໄຟໄໝ້ລຸກລາມຢູ່ເຊັ່ນກັນ ໄຟໄໝ້ໃນເຂດຮ່ອມພູນີ້ ໄດ້ທຳລາຍບ້ານເຮືອນ 400 ຫຼັງແລະບໍລິເວນໃນພື້ນທີ່ກວ້າງກວ່າ 24 ພັນເຮັກຕາ ນັບຕັ້ງແຕ່ວັນເສົາທີ່ຜ່ານມານີ້ ແລະມັນຍັງໄດ້ຂົ່ມຂູ່ຕໍ່ຕຶກອາ ຄານຕ່າງໆ ອີກ 9 ພັນຫຼັງ ມີພຽງແຕ່ 10 ເປີເຊັນຂອງໄຟໄໝ້ປ່າດັ່ງກ່າວສາມາດຄວບຄຸມໄດ້ ຈົນມາຮອດແລງວັນຈັນວານນີ້ ປະມານ 300 ກິໂລແມັດ ໄປທາງພາກຕາເວັນອອກ ກໍມີໄຟໄໝ້ຢູ່ອີກບ່ອນນຶ່ງໃນເຂດພູ Sierra ຊຶ່ງໄດ້ໄໝ້ທຳລາຍບ້ານເຮືອນ ປະມານ 135 ຫຼັງແລ້ວພາຍໃນຕອນທ່ຽງຂອງ ວັນຈັນວານນີ້ເທົ່ານັ້ນ ໄຟໄໝ້ປ່າທັງ 2 ນີ້ແມ່ນຖືກຈັດຢູ່ໃນຈຳນວນໄຟໄໝ້ປ່າຂະໜາດໃຫຍ່ 12 ບ່ອນ ໃນພາກ ເໜືອຂອງລັດ California ບັນດາເຈົ້າໜ້າທີ່ກູ້ໄພສຸກເສີນ ກ່າວວ່າ ພືດຜົນແຫ້ງທັງຫຼາຍ ທີ່ເກີດຈາກໄພແຫ້ງແລ້ງມາເປັນເວລາ 4 ປີ ແລະຄວາມຮ້ອນທີ່ສູງເປັນປະຫັວດການ ໄດ້ກາຍມາເປັນສາເຫດສຳຄັນທີ່ພາໃຫ້ເກີດໄຟໄໝ້ປ່າຄັ້ງນີ້ ຜູ້ປົກຄອງລັດ ທ່ານ Jerry Brown ຜູ້ຊຶ່ງໄດ້ປະກາດສະພາວະສຸກເສີນ ເພື່ອຈະສາມາດນຳໃຊ້ຊັບພະຍາກອນຕ່າງໆ ໃນການຕໍ່ສູ້ກັບໄຟປ່ານີ້ ໄດ້ບອກກັບພວກນັກຂ່າວວ່າ ລັດຂອງທ່ານ ແມ່ນກຳລັງຕໍ່ສູ້ກັບ ໄພທຳມະຊາດ ຫຼື Mother Nature ຢູ່